Dragi učenici!

Pregledala sam vaše probne provjere. Riješili ste dosta šareno. Neki učenici nisu samostalno rješavali, ili im je netko pomagao ili su se služili udžbenikom, odnosno bilježnicom. Molila sam da radite sami jer će to gradivo treba znati i u sedmom i u osmom razredu kad se vratimo u školu. Dio učenika očito nije učio i griješio je ne samo u ovim novim glagolskim oblicima nego i u onom dijelu gradiva koje smo radili prije prekida nastave i toliko vježbali.

Tako ste pisali rečenice bez rečeničnih znakova (posebno upitne bez upitnika), niste precizirali kod tvorbe glagolskih oblika je li riječ o naglašenom ili nenaglašenom obliku (što je jako važno), ne vodite računa o glagolskom vidu pa griješite kod aorista i imperfekta. I dalje ne znate pisati upitne i niječne rečenice (to ste učili u 4. razredu, vježbali smo u 5. razredu i opet ove godine).

Ispit je imao 38 bodova jer su se zadnja dva pitanja izgubila. Ja sam pogriješila u rješenju 6. zadatka – izgubila sam dio pluskvamperfekta (... kad je majka **bila** ušla u sobu / bijaše ušla.) Da se ocjenjuje, bodovna bi ljestvica ovako izgledala:

0 – 18 = nedovoljan

19 – 23 = dovoljan

24 – 28 = dobar

29 – 33 = vrlo dobar

34 – 38 = odličan

**Danas ćete prvo u bilježnice napisati ispravak ove probne provjere bez obzira na to jeste li ju riješili dobro ili ne.**

**Iza toga dobit ćete još nekoliko zadataka za vježbu.** **U utorak** ujutro moći ćete provjeriti točnost svojih rješenja jer ću vam ih poslati kao i obično, a **u 11 sati** stavit ću vam poveznicu za **pisanje provjere**.

**ISPRAVAK**

**1. Imenuj oblike od kojih se sastoji futur I. *doći ću.***

doći – infinitiv

ću – nenaglašeni prezent pom. glagola htjeti

**2. Imenuj oblike od kojih se sastoji kondicional I. *došao bih.***

došao – glagolski pridjev radni

bih – nenaglašeni aorist pom. glagola biti

**3. Zaokruži slovo ispred rečenice u kojoj je upotrijebljen aorist.**

a) Tamo bijaše rupa granjem pokrivena.

b) Stajaše tako još malo pred kolibicom.

c) Seljani primijetiše gospođu kneginju. (glagol je svršeni)

d) Pogledavaše prema onoj strani.

**4. Zadane rečenice napiši u prezentu. Pazi na glagolsku osobu i broj.**

a) Tražili smo podatke o Faustu Vrančiću. Tražimo podatke o Faustu Vrančiću.

b) Ovo će biti zanimljivo istraživanje. Ovo je zanimljivo istraživanje.

**5. Zadane rečenice napiši u perfektu. Pazi na glagolsku osobu i broj.**

a) Marko će donijeti sa sobom knjige. Marko je donio sa sobom knjige.

b) Sestra će željeti pomoći. Sestra je željela pomoći.

**6. Prepiši rečenicu tako da glagol u zagradama napišeš u pluskvamperfektu. Redoslijed riječi smiješ mijenjati.**

Probudio se kad majka (ući) je bila ušla (bijaše ušla) u sobu.

**7. Prepiši rečenice tako da glagole u zagradama napišeš u futuru prvom.**

a) Idućega ljeta (otići) otići ću na otok Prvić.

b) (posjetiti, 1. os. jd.) Posjetit ću muzej posvećen Faustu Vrančiću.

**8. Napiši zadanu rečenicu u budućem vremenu tako da jedan glagol napišeš u futuru prvom, a jedan glagol u futuru drugom.**

Kad je sišao s broda, uputio se prema muzeju.

Kad bude sišao s broda, uputit će se prema muzeju.

**9. Napiši imperativ zadanih glagola.**

a) (Pročitati, 2. os. jd.) Pročitaj mi knjigu!

b) Kuhar (pripremiti, 3. os. jd.) neka pripremi potrebne namirnice.

c) (Dogovoriti, 1. os. mn.) Dogovorimo se na vrijeme.

**10. Napiši kondicional prvi glagola u zagradama.**

a) Rado (pomoći, 1. os. jd.) bih pomogao / bih pomogla mami u kuhinji.

b) I tata (sudjelovati) bi sudjelovao u pripremanju večere.

c) Mi (radovati se) bismo se radovali zajedničkomu objedu.

**11. Odredi glagolski oblik glagolima u rečenici.**

Dok oni vikahu, djed bijaše ispričao priču.

vikahu – imperfekt

bijaše ispričao – pluskvamperfekt

**12. Odredi glagolski oblik glagolima u rečenici.**

Kad odrastem, želio bih putovati svijetom.

odrastem – prezent

želio bih – kondicional prvi

putovati – infinitiv

**13. Odredi glagolski oblik glagolima u rečenici.**

Ako budu pisali uredno, isplatit će se trud.

budu pisali – futur drugi

isplatit će se – futur prvi

**14. Odredi glagolski oblik glagolima u rečenici.**

Jedan brat obrađivaše njivu, a ostala dvojica nisu radila ništa pa se uskoro posvađaše.

obrađivaše – imperfekt

nisu radila – perfekt

posvađaše se – aorist

**15. Napiši zadane rečenice kao upitne:**

a) Ivana je dobra kuharica. Je li Ivana dobra kuharica?

b) Ti bi želio naučiti kuhati. Bi li ti želio naučiti kuhati?

c) Ići ću s tobom na put. Hoću li ići s tobom na put?

**16. Napiši zadane rečenice kao niječne.**

a) Mogu ti pomoći. Ne mogu ti pomoći.

b) Posudit ću ti knjigu. Neću ti posuditi knjigu.

c) Željela bih putovati. Ne bih željela putovati.

**17. Napiši točno pogrešno napisanu rečenicu.**

Ako ćeš me nagovarati, neću pristati.

Ako me budeš nagovarao / budeš nagovarala, neću pristati.

**18. Napiši točno pogrešno napisanu rečenicu.**

Oblaci ne plove nebom jer se nebo zacrnilo.

Oblaci ne plove nebom jer se nebo zacrnjelo.

**ZADATCI**

**1. Napiši zadane rečenice tako da glagole napišeš u budućem vremenu (jedan**

**glagol stavi u futur I., a jedan glagol u futur II.).**

a) Park (osuti se) \_\_\_\_\_\_\_\_\_\_\_\_\_ cvijećem kad proljeće (granuti) \_\_\_\_\_\_\_\_\_\_\_\_\_\_.

b) Ako susjed (zaboraviti) \_\_\_\_\_\_\_\_\_\_\_\_ popraviti moj bicikl, (podsjetiti)

\_\_\_\_\_\_\_\_\_\_\_\_\_\_\_ ga.

**2. Prepiši podcrtane glagole i odredi im glagolski oblik.** **Povezi** i mene

„U pomoć! U pomoć! Ja **nisam** ništa kriv! Ja **sam rekao** susjedu da **je** pretežak za moja kolica…”

„Pa **ne možeš** ti **biti** kriv!” **utješi** me moj otac daveći se od silnog smijeha.

„**Ne boj se**, Ivice, **neće se** naš susjed u blatu **utopiti**.”

I doista, naš susjed Kanonik, pomolivši najprije ruke, kako **bi se** što lakše **izvukao** iz blata, **uspravio se** u svoj svojoj visini. Guske i patke sada još jače **drečahu**, a s drečanjem i gakanjem **miješahu se** kletve i gromko kihanje Kanonika. Purani **se glasahu** po obližnjim bregovima, djeca **ostaviše** igračke, žene **prekinuše** nedjeljno brbljanje pa **se sletješe** oko našeg susjeda.

**3. Napiši točno pogrešno napisane rečenice.**

a) Nikad neću zakasnit.

b) Budem došla.

c) Pozorno je promatro njegovo kretanje i bio spreman na skok.

d) Ruke su mu bile izgrižene.

e) Ako će se samo pomaknuti, pokušat će ga zaustaviti.

f) Neću se igrati s tobom i nedam ti svoje igračke!

g) Popraviti ćemo kvar poslije večere.

h) Mi bi željeli znati što se događa.

i) Nikako to nije preboljeo do kraja života.